கேள்வி: தங்கன் (சந்தேல வம்சம்) குறித்து விரிவாக சொல்லுங்கள்.
பதில்: தங்கன் (''Dhanga'' ; ஆட்சிக்காலம் பொ.ச. 950-999 ) மேலும் கல்வெட்டுகளில் தங்கதேவன் என அழைக்கப்படும் இவன் 10ஆம் நூற்றாண்டின் பிற்பகுதியில் இந்தியாவை ஆண்ட சந்தேலர்கள் வம்சத்தின் அரசனாவான். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசம் உள்ள புந்தேல்கண்ட்) ஆட்சியாளராக இருந்தான். இவன் சந்தேலர்களின் இறையாண்மையை நிறுவினான். இவன் தனது ஆட்சி வரை கூர்ஜர-பிரதிகாரப் பேரரசு குத்தகைக்காரர் பணியாற்றினான். கஜுராஹோ விசுவநாதர் கோயில் உட்பட அற்புதமான கோயில்களை அமைத்ததற்காகவும் இவன் குறிப்பிடத்தக்கவன்.
கேள்வி: தங்கன் (சந்தேல வம்சம்) - வரலாறு குறித்து விரிவாக சொல்லுங்கள்.
பதில்: கஜுராஹோ கல்வெட்டு எண். IV இன் படி, தங்கன். சந்தேல (சந்திரத்ரேய வம்சம்) மன்னன் யசோவர்மன் (சந்தேல வம்சம்) அவனது இராணி புப்பா (புஷ்பா) தேவிக்கும் பிறந்தான். பொ.ச. 953-954 தேதியிட்ட (விக்ரம் நாட்காட்டி 1011 ) சதுர்பூஜ் கல்வெட்டு இவனது ஆட்சியின் ஆரம்பகாலத்தைப் பற்றி கூறுகிறது. இதற்கு முன் எப்போதோ இவன் அரியணை ஏறியிருக்க வேண்டும். இராச்சியத்தின் மால்வா, மத்தியப் பிரதேசம் எல்லையைப் பாதுகாக்க இவனது சகோதரர் கிருட்டிணன் நியமிக்கப்பட்டிருந்ததால், இவனது ஏற்றம் சந்தேகத்திற்கு இடமின்றி இருக்கலாம். தங்கனின் ஆட்சியின் பிற கல்வெட்டுகளில் நானோரா (அல்லது நன்யுரா) கல்வெட்டு (பொ.ச. 998 ), கஜுராஹோவில் உள்ள லாலாஜி கல்வெட்டு (பொ.ச.999 அல்லது 1002 என பல்வேறு தேதியிட்டது) ஆகியவை அடங்கும். இவருடைய சந்ததியினரின் கல்வெட்டுகளிலும் இவனுடைய பெயர் காணப்படுகிறது.
கேள்வி: தங்கன் (சந்தேல வம்சம்) - இராச்சியத்தின் பரப்பளவு குறித்து விரிவாக சொல்லுங்கள்.
பதில்: படிமம்:The_end_of_Long_and_Prospectus_Reign.jpg பொ.ச. 953-954 தேதியிட்ட கல்வெட்டின் படி, தங்கனின் இராச்சியம் பின்வரும் பகுதிகளால் கட்டுப்படுத்தப்பட்டது: * கலிஞ்சர் கோட்டை * மாலவா ஆற்றங்கரையில் உள்ள பாஸ்வத், பேட்வா ஆறு அமைந்துள்ள விதிஷா ) * காளிந்தி ஆறு ( யமுனை ஆறு, கங்கை ஆறு சங்கமிக்கும் இடம் ) * சேதி நாடு * கோப மலை ( கோபாத்ரி அல்லது குவாலியர் ) இவன் தன்னை கலிஞ்சராதிபதி ("கலிஞ்சராவின் இறைவன்") என்று அழைத்துக் கொண்டான். ஆனால் இவன் கஜுராஹோ தனது இராச்சியத்தின் தலைநகராகக் கொண்டதாகத் தெரிகிறது.